钦定古今图书集成/明伦汇编/官常典/第440卷 > 册府元龟 > 《行军法》
## 钦定古今图书集成/明伦汇编/官常典/第440卷 > 册府元龟 > 《行军法》

夏《书》曰：“威克厥爱允济”《传》曰：“戎昭果毅易之戮也。”盖
夫戢兵禁暴者武之德明罚饬法者战之器未有舍
兹道而能贞夫师律者焉自春秋以来典司军政而
能申严卒乘一其志力耸动群听克壮其猷者曷尝
不出令必信奉法无挠干纪者罔赦逾矩者必诛靡
私于贵幸无惮于彊御繇是塞其横议去其乱群破
骄卒之胆，激懦夫之气。齐斧一用，威声载路。“扬我武
以清不讳，震《茂烈》以垂无穷。”勋伐并建，光宠咸集，真
得夫“经武御众”之略哉！